The Room (film)
<s>The Room () je američki igrani film snimljen 2003. gdoine u režiji i po scenariju Tommyja Visseaua, poznat po tome što je nakon premijere proglašen jednim od najgorih filmskih ostvarenja ikada napravljenih, ali i po tome što je usprkos toga u kasnijim godinama stekao kult status.</s>

<s>Film, za koji je Visseau također napisao scenario, te ga producirao, predstavlja njegov režijski debi, a po žanru nominalno pripada ljubavnoj drami.</s><s>Protagonist, koga tumači sam Visseau, je uspješni bankar iz San Francisca koji se suočava sa time da ga supruga (čiji lik tumači Juliette Danielle) vara sa najboljim prijateljem (čiji lik tumači Greg Sestero).</s><s>Radnja prikazuje kako će međusobno optuživanje na kraju dovesti do tragedije.</s>

<s>Visseauov film je nakon premijere bio napadnut od strane kritike, koja je bila užasnuta lošom kvalitetom glume, scenarija i režije.</s><s>Međutim, ubrzo nakon toga se na kasnijim prikazivanjima dio publike počeo zabavljati, smatrajući ga nenamjernom, ali efektnom autoparodijom.</s><s>Sa vremenom se oko filma stvorio kult, na temelju koga je godine 2010. stvorena istoimena video-igra, web-serija i satirički mjuzikl.</s>

<s>Godine 2011. je Greg Sestero svoja iskustva sa snimanja opisao u knjizi The Disaster Artist koja je godine 2017. adaptirana u istoimeni nagrađeni film sa Jamesom Francom u glavnoj ulozi.</s>

<s>Izvori</s>

<s>Vanjske veze 
 
 
 
 
 The Room on YouTube
 The Room Soundboard</s>

<s>Američki filmovi
Romantični filmovi
Dramski filmovi</s>

